钦定古今图书集成/历象汇编/乾象典/第067卷 > 《清风》十韵 薛映
## 钦定古今图书集成/历象汇编/乾象典/第067卷 > 《清风》十韵 薛映

爽气乘秋至，凉飙荡暑初。泠泠含远籁，戚戚动轻裾。
翠幕波无际，修篁韵有馀。潜惊塞草绿，乍拂井桐疏。
素发悲郎将，霜纨感婕妤。窗光流熠燿，帘影乱蟾蜍。
尘袭青丝骑，香飘绀幰车。“故宫经馺娑，别馆度储胥。
薄暮来金埒，凌晨上玉除。宁同起穷巷，賸欲赋愁予。”